ཡོངས་འཛིན་ཐུབ་བསྟན་རྒྱ་མཚོའི་ཞབས་བརྟན་
གསོལ་འདེབས་བཞུགས་སོ། །
རྨད་བྱུང་ཚོགས་གཉིས་གསེར་འོད་འབར་བའི་གཟི། །
ཐུབ་བསྟན་གླིང་བཞིའི་ཁྱོན་ལ་དབང་བསྒྱུར་ཞིང་། །
ཡོན་ཏན་རྒྱ་མཚོའི་དཔལ་གྱིས་སྐྱོང་མཛད་པའི། །
ཁྱབ་བདག་དཔལ་ལྡན་བླ་མར་གསོལ་བ་འདེབས། །
འཇིགས་མེད་བསྟན་པའི་བདག་པོ་བློ་བཟང་གྲགས།
།
སླར་བྱོན་འཇམ་དབྱངས་མཁྱེན་རབ་རྒྱ་མཚོ་དང་། །
དབྱེར་མེད་དབང་ཕྱུག་བརྒྱད་ལྡན་འགྲོ་བའི་མགོན། །
འཇིགས་བྲལ་ཕྱོགས་ལས་རྣམ་རྒྱལ་གསོལ་བ་འདེབས། །
འཁྲུལ་བྲལ་ཐུབ་བསྟན་ཀེ་ལ་ཤ་ཡི་སྤོར། །
ལུང་རིགས་རྩལ་གསུམ་རྫོགས་པའི་གད་རྒྱང་གིས། །
བློ་གསལ་རི་དྭགས་རྒྱ་མཚོའི་མགོན་གཅིག་ཁྱོད། །
མཁས་དགུའི་གཙུག་རྒྱན་དམ་པར་རྟག་བརྟན་ཤོག །
དེ་ཡི་མཐུ་ལས་འཇམ་མགོན་རིང་ལུགས་ཡང་། །
ཆ་ཤས་ཡོངས་གང་འཁྲུལ་བྲལ་ཟླ་བ་ཡིས། །
ནོར་བུའི་དོ་ཤལ་ཡིད་ཅན་ལྟ་ངན་གྱི། །
35

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
ཚ་གདུང་བསིལ་བའི་གསོས་སུ་སྨིན་གྱུར་ཅིག །
བདག་ཀྱང་ཚེ་རབས་པདྨ་དཀར་བོའི་ཕྲེང་། །
བཤེས་གཉེན་ཉི་མའི་དེད་དཔོན་ཁྱོད་བསྟེན་ཏེ། །
ཟབ་རྒྱས་གསུང་གི་གསེར་འོད་འཁྱུགས་པ་ཡིས། །
རྣམ་དཔྱོད་འདབ་མ་ཕྱོགས་སུ་བཀྲ་བར་ཤོག །
རྣམ་ཀུན་ཁྱོད་ལ་གསོལ་བ་འདེབས་ལེགས་ན། །
ནམ་ཡང་ཐུགས་རྗེ་ཕྱག་གིས་མི་གཏོང་ཞིང་། །
རྣམ་གསུམ་ལམ་གྱི་གཙོ་བོས་རྒྱུད་སྦྱངས་ཏེ། །
རྣམ་མཁྱེན་རྒྱལ་བའི་གོ་འཕང་མྱུར་ཐོབ་ཤོག །
ཅེས་པ་འདི་འཇིགས་མེད་བསྟན་པའི་དབང་ཕྱུག་གིས་དབེན་གནས་བསམ་གཏན་གླིང་དུ་བྲིས་པའོ། །
སརྦ་མངྒ་ལཾ། དགེའོ། །
36

ཞབས་བརྟན་གསོལ་འདེབས་དང་སྤྲུལ་སྐུ་མྱུར་འབྱོན་གྱི་སྐོར།